CELEX: 62015TN0275
Language: et
Date: 2015-05-29 00:00:00
Title: Kohtuasi T-275/15: 29. mail 2015 esitatud hagi – Hmicho versus nõukogu

7.9.2015   
            
            
               ET
            
            
               Euroopa Liidu Teataja
            
            
               C 294/71
            
         29. mail 2015 esitatud hagi – Hmicho versus nõukogu
   (Kohtuasi T-275/15)
   (2015/C 294/86)
   Kohtumenetluse keel: inglise
   
      Pooled
   
   
      Hageja: Samir Hmicho (Poole, Ühendkuningriik) (esindajad: solicitor V. Davies ja T. Eicke, QC)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 31. mai 2013. aasta otsus 2013/255/ÜVJP Süüria vastu suunatud piiravate meetmete kohta (ELT 2013 L 147, lk 14) ja/või nõukogu 6. märtsi 2015. aasta rakendusotsus (ÜVJP) 2015/383, millega rakendatakse otsust 2013/255/ÜVJP Süüria vastu suunatud piiravate meetmete kohta (ELT 2015 L 64, lk 41) ja/või nõukogu 19. mai 2015. aasta rakendusotsus (ÜVJP) 2015/784, millega rakendatakse otsust 2013/255/ÜVJP Süüria vastu suunatu piiravate meetmete kohta (ELT 2015 L 124, lk 13), hagejat puudutavas osas;
            
         
               —
            
            
               tühistada nõukogu 18. jaanuari 2012. aasta määrus (EL) nr 36/2012 piiravate meetmete kohta seoses olukorraga Süürias (ELT 2012 L 16, lk 1) ja/või nõukogu 6. märtsi 2015. aasta rakendusmäärus (EL) 2015/375, millega rakendatakse määrust (EL) nr 36/2012 piiravate meetmete kohta seoses olukorraga Süürias (ELT 2015 L 124, lk 1) ja/või nõukogu 19. mai 2015. aasta rakendusmäärus (EL) 2015/780, millega rakendatakse määrust (EL) nr 36/2012 piiravate meetmete kohta seoses olukorraga Süürias (ELT 2015 L 64, lk 10), hagejat puudutavas osas;
            
         
               —
            
            
               tühistada nõukogu otsus, mis sisaldus tema 20. mai 2015. aasta kirjas, viide SGS15/06024, millega kinnitati hageja määramine ja „muudeti informatsiooni seoses [hagejaga] vastavalt nõukogu rakendusotsusele ja määrusele”;
            
         
               —
            
            
               mõista Euroopa Liidult hageja kasuks välja hüvitis;
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Hagi põhjenduseks esitab hageja kaks väidet.
   Esimene väide, et puudus õiguslik alus tema vastu suunatud piiravateks meetmeteks ja/või tehti ilmne hindamisviga, kuna puudub igasugune mõistlik seos tema ja nende isikute vahel, kelle vastu suunatakse liidu võetud piiravad meetmed, nimelt need, kes saavad Süüria režiimist kasu või toetavad seda.
   Teine väide, et nõukogu otsused 2013/255/ÜVJP, 2015/383 ja 2015/784, nõukogu määrused nr 36/2012, nr 2015/375 ja nr 2015/780, ja/või 20. mai 2015. aasta otsus rikuvad hageja põhiõigusi, mis on kaitstud EL põhiõiguste hartaga ja/või Euroopa inimõiguste konventsiooniga, seal hulgas hageja õigus inimväärikusele, heale haldusele, seal hulgas kaitseõigused, kohustus esitada põhjendusi ja süütuse presumptsioon, õigus tõhusale õiguskaitsevahendile ja õiglasele kohtupidamisele, õigus era- ja perekonnaelu austamisele, ettevõtlusvabadus ja õigus eraomandile.